ઓલિવર સ્ટોનની ‘વૉલસ્ટ્રીટ’ અને રાજ કપૂરની ‘શ્રી 420’થી પ્રેરિત ‘બાઝાર’નો મધ્યાંતર પહેલાંનો ભાગ રસપ્રદ છે, પણ મધ્યાંતર પછી વાર્તા એટલો વિચિત્ર વળાંક લે છે, જે બિલકુલ ગળે ઊતરતો નથી. હા, ફિલ્મમાં કેટલાક સંવાદ ધારદાર છે. એક ઉદાહરણઃ જ્યારે શકુનને કહેવામાં આવે છે કે ‘તું ઝડપથી ટોચ પર પહોંચવાનો લોભ છોડી દે, 100 મીટરની સ્પ્રિન્ટને બદલે લાં…બી મેરેથોન દોડ’ ત્યારે શકુન જવાબ આપતાં કહે છેઃ ‘મેરેથોનમાં વર્લ્ડ ચૅમ્પિયન કોણ છે એનું નામ કોઈને ખબર નથી, પણ ઉસેન બોલ્ટ 100-મીટર ચૅમ્પિયન છે એ બધાને ખબર છે.’